**Referat af generalforsamling den 21. februar 2018**

Generalforsamlingen blev afholdt i Gribskovhallen, d. 21. februar kl. 19.30.  
Der var fremmødt 16deltagere fra14parceller.

Formanden, Torben Vestergård bød velkommen til den 38. ordinære generalforsamling i foreningens historie, og herefter blev generalforsamlingen gennemført således:

* **Valg af dirigent**  
  Inge Madsen blev foreslået af bestyrelsen og valgt.  
  Dirigenten takkede for valget og startede med at konstatere at generalforsamlingen var lovligt indkaldt i henhold til foreningens vedtægter.  
  Der var ingen indkomne forslag.

**Formandens beretning**  
v/formand Torben Vestergård  
Beretningen kan findes på Skovhøjens hjemmeside.  
Formandens beretning godkendt.  
Der blev talt om

at noget af gadebelysningen var ustabil. Her skal man benytte kommunens Tip Gribskov - <http://www.gribskov.dk/borger/natur-miljoe-og-trafik/trafik-og-veje/veje/tip-gribskov>

at signalet fra YouSee var ustabilt. Her kan det hjælpe blot at ’brokke’ sig til dem, hvilket har givet afslag i prisen for nogle.

* **Regnskab for året 2017 v/kassereren**På grund af afbud fra kassereren gennemgik formanden grundejerforeningens regnskab for 2017.  
  Grundejerforeningens regnskab udviser et overskud på kr. 9.481,-  
  Regnskabet blev godkendt.
* **Budget for det kommende år samt fastsættelse af kontingent v/kassereren**Formanden gennemgik ligeledes grundejerforeningens budget for 2018.  
  Forslag til årligt kontingent for grundejerforening og vejfond: kr. 600,00 årligt (uændret)

Budget for 2018 godkendt.

* **Indkomne forslag**Ingen
* **Valg til bestyrelsen for 2 år, 2 bestyrelsesmedlemmer er på valg:**
  + Lars Schmidt, nr. 50 Genvalgt
  + Flemming Jørgensen, nr. 1 Genvalgt
* **Valg af bestyrelses suppleanter for 1 år, 2 suppleanter er på valg:**
  + Mathias Toft, nr. 13, 1. suppleant Genvalgt
  + Niels Lottrup, nr. 66, 2. suppleant Genvalgt
* **Valg af revisor for 2 år, 1 revisor er på valg:**
  + Henrik Christensen, nr. 54, er valgt for 2 år Ikke på valg i 2018
  + Inge Madsen, nr. 41 Genvalgt
* **Valg af revisor suppleant for 2 år**
  + Gitte Larsen, nr. 7, er valgt for 2 år Ikke på valg i 2018
  + Majbrit Nielsen, nr. 5 Genvalgt
* **Eventuelt**
  + Drøftelse af gener fra rotter. Bestyrelsen - og andre - opfordrer kraftigt til, at man ikke holder høns eller udendørs voliere, da dette tiltrækker rotter. Også en opfordring til ikke at fodre fugle med brød o.lign., da dette også tiltrækker rotter. Bestyrelsen blev opfordret til at rette henvendelse til kommunen for at høre, om der præventivt kan opsættes rottefæller (WiseCon) i Skovhøjens kloaksystem.
  + Der er tilsyneladende dårlige afløbsforhold fra det grønne område. Formanden vil besigtige området.
  + Kort drøftelse af vejfondens fremtid. Når den nye vejlov er vedtaget i folketinget i løbet af 2018 og kommunen har asfalteret Skovhøjen, vil det være relevant at revurdere behovet for indbetalinger til vejfonden.
  + Generalforsamlingen roste bestyrelsen for dens arbejde.
  + Der blev udtryk tilfredshed med bestyrelsen. Vi takker 😊

Hermed var dagsorden gennemført og dirigenten takkede for god ro og orden.  
Formanden takkede de fremmødte for konstruktive indlæg og deltagelse. Tak til dirigent og revisorer.

Herefter forfriskninger og socialt samvær.

Inge Madsen, dirigent Daniel Thiesen (ref.)  
På bestyrelsens vegne